2011
**"Tantsud tähtedega"** (originaalis Inglise telekanali BBC One saatesari **"Strictly Come Dancing"**) on telesaatesari, mida aastatel 2006–2011 näitas Kanal 2 ning alates 2022. aasta sügisest TV3. Igal hooajal võistleb kaheksas otsesaates kaheksa tantsupaari. Kõik tantsupaarid koosnevad tipptantsijast ja avaliku elu tegelasest.

Saate formaati (rahvusvahelise pealkirjaga "Dancing with the Stars") on kasutatud paljudes riikides, näiteks Argentinas, Austraalias, Austrias, Belgias, Brasiilias, Taanis, Soomes, Saksamaal, Ungaris, Iisraelis, Itaalias, Mehhikos, Hollandis, Uus-Meremaal, USA-s, Poolas, Hispaanias, Rootsis ja Norras ning see on kujunenud väga menukaks.

Saate formaat
-------------

Saates pannakse omavahel paari 8 avaliku elu tegelast ja 8 kutselist võistlustantsijat, kes igal nädalal võistlevad, et avaldada muljet žüriile ja televaatajatele ning pääseda väljahääletamisest.

Vaatajad saavad soovitud paarile poolehoidu avaldada telefoni teel hääletades. Koos žürii häältega pannakse kokku edetabel ning kõige vähem hääli saanud paar peab saatest lahkuma (väljahääletust ei toimu esimeses saates). Telefonihääletusest saadud tulust läheb pool Eesti Liikumispuudega Inimeste Liidule.

Tegemist on olnud otsesaatega, mis on olnud eetris pühapäevaõhtuti.

Žürii
-----

Žüriisse kuulub neli liiget, kes on kõik oma ala profid ja kes hindavad võitlevaid paare sama rangusega, nagu seda tehakse võistlustantsu võistlustel. Žürii hindab võistlejaid kümnepallisüsteemis, kus 10 kõige parem ja 1 kõige halvem hinne.

Koondhinde arvutamisel arvestatakse žürii hinded ümber nii, et enim punkte saanud paar saab kõige suurema punktisumma vastavalt võistlevate paaride arvule. Kui võistlevaid paare on kaheksa, siis on punktisummaks 8.

Esimene hooaeg
--------------

Saatejuhid olid Mart Sander ja Kristiina Heinmets-Aigro.

Žürii liikmed olid Jüri Nael, Kaie Kõrb, Merle Klandorf ja Ants Tael. Ants Tael ja Merle Klandorf hindasid eeskätt tantsu tehnilist puhtust ning sellega seotud detaile ning Kaie Kõrb ja Jüri Nael rohkem koreograafilist poolt.

### Võistlejad

* Ajakirja Kroonika peatoimetaja Ingrid Tähismaa ja Aleksander Makarov
* Laulja, muusikalitäht Gerli Padar ja Martin Parmas
* Laulja, saatejuht Reet Linna ja Eduard Korotin
* Poliitik, Riigikogu liige Vilja Savisaar ja Veiko Ratas
* Sportlane, olümpiavõitja Erki Nool ja Ave Vardja
* Poliitik Indrek Tarand ja Kaisa Oja
* Sõu- ja ärimees Aivar Riisalu ja Kristina Tennokese-Ott
* Laulja, muusikalistaar Mikk Saar ja Olga Kosmina

### Saated

#### Esimene saade

Esimeses osas tantsiti tšatšat ja aeglast valssi.

Saate võitsid 22 punktiga Mikk Saar ja Olga Kosmina, kes tantsisid aeglast valssi.

Teise koha saavutasid Vilja Savisaar ja Veiko Ratas (aeglane valss). Kolmandad oli Gerli Padar – Martin Parmas (tšatša), neljandad Ingrid Tähismaa ja Aleksander Makarovi, viiendad olid Erki Nool ja Ave Vardja. Kuuenda koha saavutasid Indrek Tarand ja Kaisa Oja, seitsmes koht kuulus Reet Linnale koos Eduard Korotiniga ja viimaseks jäid Aivar Riisalu ja Kristina Tennokese-Ott. Kuna see oli alles esimene võistlussaade, siis saatest lahkuma ei pidanud veel keegi.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

**Esimese osa punktid**| Võistluspaar | Tants | Žürii antud punktid |
| --- | --- | --- |
| Gerli Padar ja Martin Parmas | tšatša | (5,4,5,5) **19** |
| Reet Linna ja Eduard Korotin | aeglane valss | (3,3,4,3) **13** |
| Erki Nool ja Ave Vardja | tšatša | (4,5,4,4) **17** |
| Indrek Tarand ja Kaisa Oja | aeglane valss | (3,4,5,2) **14** |
| Aivar Riisalu ja Kristina Tennokese-Ott | tšatša | (3,3,3,3) **12** |
| Vilja Savisaar ja Veiko Ratas | aeglane valss | (5,4,6,5) **20** |
| Ingrid Tähismaa ja Aleksander Makarov | tšatša | (5,5,4,5) **19** |
| Mikk Saar ja Olga Kosmina | aeglane valss | (4,6,6,6) **22** |
|

#### Teine saade

Teises otsesaates selgitati välja need seitse paari, kes pääsevad edasi võistlema. Saate võistlustantsud olid *quickstep* ja rumba.

Saate võitsid Gerli Padar ja Martin Parmas, kes tantsisid *quickstep*'i. Napilt jäid teisele kohale Mikk Saar ja Olga Kosmina (rumba) ning kolmandaks tulid Ingrid Tähismaa ja Aleksander Makarov (*quickstep*).

Saate lõpus lisati žürii antud hinnetele ka telefonihääletuse teel saadud punktid. Selle tulemusel saavutas kõige vähem punkte paar Indrek Tarand ja Kaisa Oja, kes saatest välja langesid.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

**Teise osa punktid**| Võistluspaar | Tants | Žürii antud punktid |
| --- | --- | --- |
| Ingrid Tähismaa ja Aleksander Makarov | *quickstep* | (6,6,6,5) **23** |
| Mikk Saar ja Olga Kosmina | rumba | (6,7,7,7) **27** |
| Aivar Riisalu ja Kristina Tennokese-Ott | *quickstep* | (4,4,5,3) **16** |
| Vilja Savisaar ja Veiko Ratas | rumba | (3,4,4,4) **15** |
| Erki Nool ja Ave Vardja | *quickstep* | (5,5,5,5) **20** |
| Indrek Tarand ja Kaisa Oja | rumba | (5,5,5,4) **19** |
| Gerli Padar ja Martin Parmas | *quickstep* | (6,8,7,7) **28** |
| Reet Linna ja Eduard Korotin | rumba | (3,5,6,5) **19** |
|

#### Kolmas saade

Kolmandas otsesaates võisteldi džaivis ja tangos.

Juba teist saadet järjest osutus parimaks tantsupaar Gerli Padar ja Martin Parmas (džaiv).

Teiseks jäid kõigest mõnepunktilise vahega Mikk Saar ja Olga Kosmina (tango). Võrdselt punkte said paar Reet Linna ja Eduard Korotin ning Aivar Riisalu ja Kristina Tennokese-Ott, kes jagasid 5.–6. kohta. Pärast publiku häälte lisamist langes saatest välja Reet Linna oma paarilisega.

Tabelis on toodud võistluspaarid tantsimise järjestuses ja neile antud punktid. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

**Kolmanda osa punktid**| Võistluspaar | Tants | Žürii antud punktid |
| --- | --- | --- |
| Aivar Riisalu ja Kristina Tennokese-Ott | džaiv | (7,7,6,6) **26** |
| Vilja Savisaar ja Veiko Ratas | tango | (5,6,6,5) **22** |
| Ingrid Tähismaa ja Aleksander Makarov | džaiv | (7,7,7,7) **28** |
| Reet Linna ja Eduard Korotin | tango | (6,7,7,6) **26** |
| Erki Nool ja Ave Vardja | džaiv | (7,7,7,7) **28** |
| Mikk Saar ja Olga Kosmina | tango | (8,8,8,8) **32** |
| Gerli Padar ja Martin Parmas | džaiv | (9,9,8,8) **34** |
|

#### Neljas saade

Neljandas saates selgitati kuuest võistluspaarist 5 edasipääsejat, võistlustantsud olid fokstrott ja pasodoobel.

Rekordarvu punktidega osutus võitjaks pasodooblit esitanud paar Mikk Saar ja Olga Kosmina.

Pärast telefonihääletuse tulemuste lisamist žürii punktidele langesid seekordsest saatest välja 4.–5. kohta jaganud paar Ingrid Tähismaa ja Aleksander Makarov.

Tabelis on toodud võistluspaarid tantsimise järjestuses ja neile antud punktid kümnepallisüsteemis. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

**Neljanda osa punktid**| Võistluspaar | Tants | Žürii antud punktid |
| --- | --- | --- |
| Ingrid Tähismaa ja Aleksander Makarov | fokstrott | (6,7,7,6) **26** |
| Gerli Padar ja Martin Parmas | fokstrott | (8,8,8,8) **32** |
| Mikk Saar ja Olga Kosmina | pasodoobel | (9,9,9,9) **36** |
| Erki Nool ja Ave Vardja | fokstrott | (7,7,8,7) **29** |
| Aivar Riisalu ja Kristina Tennokese-Ott | fokstrott | (6,6,7,5) **24** |
| Vilja Savisaar ja Veiko Ratas | pasodoobel | (6,7,7,6) **26** |
|

#### Viies saade

Viienda saate võistlustantsud olid Viini valss ja samba, kuid žürii hindas vaid viimast.

Pärast telefonihääletuse tulemuste lisamist žürii punktidele langesid seekordsest saatest välja Vilja Savisaar ja Veiko Ratas. Teine vähim publikuhääli saanud paar oli Mikk Saar ja Olga Kosmina.

Tabelis on toodud võistluspaarid tantsimise järjestuses ja neile antud punktid kümnepallisüsteemis. Sulgudes olevad punktid on žürii hinded järjekorras Ants Tael, Kaie Kõrb, Jüri Nael ja Merle Klandorf.

**Viienda osa punktid**| Võistluspaar | Tants | Žürii antud punktid |
| --- | --- | --- |
| Erki Nool ja Ave Vardja | samba | (8,8,7,7) **30** |
| Vilja Savisaar ja Veiko Ratas | samba | (6,5,5,5) **21** |
| Mikk Saar ja Olga Kosmina | samba | (9,8,7,8) **32** |
| Gerli Padar ja Martin Parmas | samba | (10,10,9,9) **38** |
| Aivar Riisalu ja Kristina Tennokese-Ott | samba | (5,4,6,5) **20** |
|

#### Kuues saade

Alates kuuendast saatest võistlesid paarid nii standard- kui ka Ladina-Ameerika tantsude voorus. Seekordses saates tulid standardtantsudest esitusele aeglane valss ja fokstrott, Ladina-Ameerika tantsudest pasodoobel, džaiv ja rumba.

Pärast telefonihääletuse tulemuste lisamist žürii punktidele langesid seekordsest saatest välja Aivar Riisalu ja Kristina Tennokese-Ott. Teine vähim publikuhääli saanud paar oli Gerli Padar ja Martin Parmas.

**Kuuenda osa punktid**| Võistluspaar | Tants | Žürii antud punktid |
| --- | --- | --- |
| Aivar Riisalu ja Kristina Tennokese-Ott | aeglane valss + pasodoobel | (28+27) **55** |
| Mikk Saar ja Olga Kosmina | fokstrott + džaiv | (36+36) **72** |
| Erki Nool ja Ave Vardja | aeglane valss + pasodoobel | (28+36) **64** |
| Gerli Padar ja Martin Parmas | aeglane valss + rumba | (38+38) **76** |
|

#### Seitsmes saade

Seitsmenda saate võistlustantsud olid standardtantsudest tango ja *quickstep* ning Ladina-Ameerika tantsudest pasodoobel, tšatša ja rumba.

Pärast telefonihääletuse tulemuste lisamist žürii punktidele langesid seekordsest saatest välja Erki Nool ja Ave Vardja. Teine vähim publikuhääli saanud paar oli Mikk Saar ja Olga Kosmina, kes aga žüriilt mõlemas tantsus maksimumpunktid pälvis.

**Seitsmenda osa punktid**| Võistluspaar | Tants | Žürii antud punktid |
| --- | --- | --- |
| Gerli Padar ja Martin Parmas | pasodoobel + tango | (40+37) **77** |
| Mikk Saar ja Olga Kosmina | tšatša + *quickstep* | (40+40) **80** |
| Erki Nool ja Ave Vardja | rumba + tango | (37+38) **75** |
|

#### Kaheksas saade

Finaalsaates esitasid mõlemad paarid kolm tantsu: ühe standard- ja ühe Ladina-Ameerika tantsu ning vabakavana *show*-tantsu.

Gerli ja Martini tantsud olid *quickstep* ja samba ning Miku ja Olga tantsud tango ja pasodoobel.

Žürii hinnangul oli parim paar Saar-Kosmina, kes võitis ka telefonihääletuse ja krooniti seega saatesarja "Tantsud tähtedega" üldvõitjaks.

**Kaheksanda osa punktid**| Võistluspaar | Tants | Žürii antud punktid |
| --- | --- | --- |
| Mikk Saar ja Olga Kosmina | tango + pasodoobel + *show* | (37+39+40) **116** |
| Gerli Padar ja Martin Parmas | *quickstep* + samba + *show* | (36+39+40) **115** |
|

Teine hooaeg
------------

Saatejuhid olid Mart Sander ja Merle Liivak.

Žürii liikmed olid Jüri Nael, Kaie Kõrb, Merle Klandorf ja Ants Tael. Ants Tael ja Merle Klandorf hindasid rohkem tantsu tehnilist puhtust ning sellega seotud detaile ning Kaie Kõrb ja Jüri Nael rohkem koreograafilist poolt.

Hooaja võitsid Koit Toome ja Kerttu Tänav.

### Võistlejad

* Modell Beatrice ja Eduard Korotin
* Sportlane Andrus Värnik ja Kaisa Oja
* Rootsi Kuningriigi suursaadik Dag Hartelius ja Kristina Tennokese
* Laulja Luisa Värk ja Martin Parmas
* Koolitaja Peep Vain ja Olga Kosmina
* Laulja Katrin Karisma ja Veiko Ratas
* Poliitik Kristiina Ojuland ja Aleksander Makarov
* Laulja Koit Toome ja Kerttu Tänav

Kuues hooaeg
------------

Saate kuues hooaeg toimus 2022. aasta sügisel ning oli erinevalt varasematest hooaegadest eetris TV3-s. Võistlejate seas oli seekord ka poliitik Jüri Ratas. Saatejuhid olid Eda-Ines Etti ja Jüri Pootsmann.

Žürii liikmed olid Martin Parmas, Helen Klandorf-Sadam, Tanja Mihhailova-Saar ja Jüri Nael.

### Võistlejad

* Poliitik Jüri Ratas ja Kristina Tarmet
* Räppar Villemdrillem ja Greta Korju
* Laulja Birgit Sarrap ja Marko Kiigajaan
* Seltskonnatäht Brigitte Susanne Hunt ja Robert Veskus
* Muusikaprodutsent Kadri Tali ja Mairold Millert
* Laulja Ruslan Trochynskyi ja Anabel Aunver
* Näitleja Juss Haasma ja Kerstin Kruuse
* Näitleja Ülle Lichtfeldt ja Marko Mehine
* 6. novembri saatesse tulid Villemdrillemi ja Greta Korju asemele Ragnar Klavan ja Kerttu Tänav.

Tulemused aastate lõikes
------------------------

| 2006 | 2007 | 2008 |
| --- | --- | --- |
| 1. Mikk Saar ja Olga Kosmina
2. Gerli Padar ja Martin Parmas
3. Erki Nool ja Ave Vardja
4. Aivar Riisalu ja Kristina Tennokese
5. Vilja Savisaar ja Veiko Ratas
6. Ingrid Tähismaa ja Aleksander Makarov
7. Reet Linna ja Eduard Korotin
8. Indrek Tarand ja Kaisa Oja
 | 1. Koit Toome ja Kerttu Tänav
2. Luisa Värk ja Martin Parmas
3. Peep Vain ja Olga Kosmina
4. Andrus Värnik ja Kaisa Oja
5. Dag Hartelius ja Kristina Tennokese
6. Kristina Ojuland ja Aleksander Makarov
7. Katrin Karisma ja Veiko Ratas
8. Beatrice ja Eduard Korotin
 | 1. Argo Ader ja Helena Liiv
2. Maarja-Liis Ilus ja Veiko Ratas
3. Lauri Pedaja ja Kristina Tennokese
4. Evelyn Sepp ja Marko Kiigajaan
5. Henrik Normann ja Kaisa Oja
6. Piret Järvis ja Mairold Millert
7. Erika Salumäe ja Kristjan Kuusk
8. Arne Niit ja Olga Kosmina
 |
| 2010 | 2011 | 2022 |
| 1. Liina Vahter ja Mairold Millert
2. Ithaka Maria ja Marko Kiigajaan
3. Anastassia Perevoztšikova ja Marko Mehine
4. Ženja Fokin ja Aleksandra Žeregelja
5. Johannes Ahun ja Kerstin Kruuse
6. Urve Palo ja Aleksander Makarov
7. Dave Benton ja Valeria Fetissova
8. Tarmo Kruusimäe ja Karin Lillemaa
 | 1. Jan Uuspõld ja Aleksandra Žeregelja
2. Anna Levandi ja Mairold Millert
3. Getter Jaani ja Ott-Sander Palm
4. Stig Rästa ja Karina Vesman
5. Kati Toots ja Marko Kiigajaan
6. Ott Väli ja Emma-Leena Koger
7. Andres Anvelt ja Kristina Tennokese
8. Veronika Portsmuth ja Märt Agu
 | 1. Ülle Lichtfeldt ja Marko Mehine
2. Jüri Ratas ja Kristina Tarmet
3. Ragnar Klavan ja Kerttu Tänav
4. Brigitte Susanne Hunt ja Robert Veskus
5. Ruslan Trochynskyi ja Anabel Aunver
6. Birgit Sarrap ja Marko Kiigajaan
7. Juss Haasma ja Kerstin Kruuse
8. Kadri Tali ja Mairold Millert
 |

Välislingid
-----------

* Tantsud tähtedega 1. hooaja koduleht
* Tantsud tähtedega 2. hooaja koduleht

Viited
------


1. ↑  Riigikogu esimees Jüri Ratas osaleb meelelahutussaates "Tantsud tähtedega". Err.ee, 18.08.2022.
2. ↑  "Milline põnev üllatus! Värskeim tantsusaate osaline on Birgit Sarrap". *Kroonika*. 24.09.2022.
3. ↑  "Uus "Tantsud tähtedega" tantsupaar on teada! Järgmine tantsutäht on Ruslan Trochynskyi". *tv3.ee*. 16.09.2022.
4. ↑  "Uus tantsutäht on selgunud! „Tantsud tähtedega" saates hakkab jalga keerutama Juss Haasma". *Kroonika*. 23.09.2022.